b'\n_START_ARTICLE_\nWillem II\n_START_PARAGRAPH_\nWillem II, znan tudi pod imenom Willem II Tilburg je nizozemski nogometni klub iz mesta Tilburg. Ustanovljen je bil 12. avgusta 1896 in trenutno igra v Eredivisie, 1. nizozemski nogometni ligi._NEWLINE_Willem II iz doma\xc4\x8dih tekmovanj dr\xc5\xbei 3 naslove dr\xc5\xbeavnega prvaka (1915/16, 1951/52, 1954/55) in 1 naslov dr\xc5\xbeavnega podprvaka (1998/99), 3 naslove prvaka (1956/57, 1964/65, 2013/14) in 1 naslov podprvaka (1986/87) 2. nizozemske nogometne lige in 2 naslova prvaka (1943/44, 1962/63) in 1 naslov podprvaka (2004/05) KNVB pokala. Z evropskih tekmovanj pa je najvidnej\xc5\xa1i uspeh Willema II uvrstitev v Ligo prvakov 1999/00, kjer je v skupini s \xc4\x8de\xc5\xa1ko Sparto Prago, francoskim Bordeauxom in rusko Spartak Moskvo osvojil 4. mesto (2 remija, 4 porazi)._NEWLINE_Doma\xc4\x8di stadion Willema II je Koning Willem II Stadion, ki sprejme 14.700 gledalcev. Barve dresov so bela, rde\xc4\x8da in modra. Nadimka nogometa\xc5\xa1ev sta Tricolores in Superkruiken.'